《醉吟五首》
元代·方回

积金至充栋，量珠动论斗。
甚者爱玩具，日夕不离手。
匪德身不保，徒为他人守。
吾尝蓄万书，田亦殖数亩。
一旦忽破散，此事悟已久。
醉卧一衾外，余皆非我有。
无钱不必忧，有钱即沽酒。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。